ร้านเจ๊พร ก๊วยเตี๋ยวเป็ดชามโต หาไม่ยาก เพียงเดินจาก BTS สะพานตากสิน ลัดเลาะถนนเส้นหลักผ่านหน้าโรบินสันบางรัก เข้าไปในซอยศรีเวียง ร้านจะอยู่หลังโรงพยาบาลเลิดสิน มีโต๊ะสีแดงขนาดเล็ก 3-4 โต๊ะ เมนูเด็ด ก๊วยเตี๋ยวเป็ดชามโต ที่ได้เนื้อเป็ดส่วนน่องเน้นๆ มาพร้อมเลือด ตับ หัวใจและเครื่องในอื่นๆ ตุ๋นจนนุ่ม ขอบอกเลยว่าถ้าใจไม่ถึง กระเพาะไม่เหล็กจริงๆ อย่าริสั่งมากินคนเดียว เพราะหนึ่งชามนี้จะทำให้คุณอิ่มไปครึ่งวันเลยทีเดียว